Ir-Regolament tal-Kummissijoni (KE) Nru 629/97
ta’ l-10 ta April 1997
li jemenda għat-tielet darba r-Regolament (KE) Nru 785/95 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 603/95 dwar l-organizzazzjoni tas-suq ta’ l-għalf imnixxef
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropeja,
Wara li kkunsidrat ir-Regolament tal-Kunsill (KE) Nru 603/95 tal 21 ta’ Frar 1995 dwar l-organizzazzjoni komuni tas suq ta l-għalf imnixxef [1], kif l-aħħar emendat bir-Regolament (KE) Nru 1347/95 [2], u b’mod partikolari l-Artikolu 18 tiegħu,
Billi l-esperjenza wriet li meta Stat Membru jikkomunika lill-Kummissjoni it-tagħrif definittiv dwar il-kwantità ta’ għalf imnixxef li jikkwalifika għall-għajnuna, Stat Membru wieħed jew aktar jista’ jikkomunika figuri żbaljati u jkun jixtieq sussegwentement jikkoreġihom; billi dan jista’ jkollu impatt fuq l-ammont ta għajnuna ikkalkulat mill-impjegati tal-Kummissjoni; billi, għalhekk, proċedura li tapplika għal dan il-każ għandha tiġi stabbilita biex tiġi evitata l-problema msemmija;
Billi ċerti Stati Membri jistgħu jużaw sistema kompjuterizzata għall-administrazzjoni ta’ ċerti operazzjonijiet, li għandha l-vantaġġ li tekonomizza fuq il-ħin u n-nefqa; billi l-użu ta din il-proċedura għandu għalhekk ikun permess taħt ċerti kondizzjonijiet;
Billi, għalhekk, ir-Regolament tal-Kummissjoni (KE) Nru 785/95 [3], kif l-aħħar emendat bir-Regolament (KE) Nru 620/96 [4], għandu jiġi emendat;
Billi il-mizuri li għalihom jipprovdi dan ir-Regolament huma skond l’opinjoni tal-Kumitat ta’ Ġestjoni għall-Għalf Imnixxef,
ADOTTAT DAN IR-REGOLAMENT:
Artikolu 1
Ir-Regolament (KE) Nru 785/95 huwa b’dan emendat kif ġej:
1. il-paragrafu li ġej huwa mizjud ma’ l-Artikolu 6:
"4. Il-bilanċ riferit fil-paragrafu 3 hawn fuq għandu jiġi ikkalkolat fuq il-bażi tan-notifikazzjonijiet mill-Istati Membri, skond it-tieni inċiż ta’ l-Artikolu 15(a). Fejn, bħala riżultat ta’ verifiki sussegwenti, Stat Membru wieħed jew aktar jibgħat it-tieni notifikazzjoni debitament sostanzjata li tikkoregi l-ewwel waħda, it-tieni notifikazzjoni għandu jingħata kont tagħha biss jekk il-bilanċ, ikkalkolat fuq il-bażi ta’ l-ewwel notifikazzjoni, ma jiġix effettwat. Il-kwantitajiet ta’ għalf imnixxef li ma jistgħax jigi kkonsidrat fl-applikazzjoni ta’ hawn fuq għandha, f’dak il-każ, tiġi allokata għas-sena tal-marketing ta’ wara."
2. dan li ġej huwa miżjud ma’ l-ewwel subparagrafu ta’ l-Artikolu 8 (5):
"Id-dokumenti imsemmija jistgħu, fejn meħtieġ, jintbagħtu f’forma elettronika jekk iż-żewġ partiti imsemmija jiftiehmu bejnithom li jaċċettaw dik il-forma ta’ komunikazzjoni. F’dak il-każ, l-impriża li tipproċessa għandha żżomm id-dokumenti fil-forma tradizzjonali u tagħmilhom disponibbli għal kull verifika mitluba mill-awtorità kompetenti."
Artikolu 2
Dan ir-Regolament għandu jidħol fis-seħħ fit-tielet jum wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 1997.